
ZAPISNIK  5. SEJE TEKMOVALNE PODKOMISIJE RZS ZA KASTING
Redna seja tekmovalne podkomisije za kasting, je bila v petek 16.2.2024 ob 17.00 uri v Kopru.
Prisotni: Tomo Sotenšek (predsednik podkomisije), ter člana: Bruno Zorko in Dušan Stevanovič
Predlagan je bil naslednji dnevni red:

1. Pregled zapisnika TK RZS.

2. Pregled finančnega poročila za 2023 in finančni plan za 2024

3. Državno prvenstvo, mednarodne tekme, mladinsko in člansko SP (Poročilo za 2023 in uskladitev datumov za 2024).

4. Predlog za vodjo reprezentance in trenerja.

5. Dogovor o tekmovalnemu sistemu za DP.
6. Registracije tekmovalcev, startnine.
7. Poročilo z kongresa ICSF.

8. Prijave mednarodnih tekem.

9. Predlogi in pobude.

AD 1
Pregled zapisnika TK RZS:
Predsednik tekmovalne podkomisije za kastig je predstavil zapisnik tekmovalne  komisije pri RZS in sklepe, ki so bili sprejeti. Predvsem je poudaril sklepe in naloge, ki se dotikajo predvsem tekmovanja in organizacije v kastingu.
Sklep: TPKK je soglasno sprejela poročilo TK  RZS

AD 2 
Pregled finančnega poročila za 2023 in finančni plan za 2024
Finančna sredstva, ki smo jih imeli na razpolago smo racionalno porabili.  Vseh prihodkov je bilo 7253,67 € in prenos iz leta 2022 še 2000 €. Porabili pa smo 9726,68 €. Finančna sredstva smo porabili izključno za člansko in mladinsko reprezentanco. Pri pregledu pa sem ugotovil, da je RZ Slovenije od leta 2015 članarino za ICSF plačevala iz naslova podkomisije, kar pa ni bilo pravilno. Članarino mora poravnati krovna organizacija RZS. Izpad sredstev iz naslova podkomisije je bil v vseh teh letih približno 5000 €. Prav tako sem ugotovil, da smo od leta 2019, bili brez prihodka  sredstev iz naslova MIKZŠ-člani in MIKZŠ-mladinci. Vsako leto smo tako bili prikrajšani nekje od 3000 € - 4200 € iz tega naslova. Po posredovanju in pogovoru z sekretarjem RZS mag. Igorjem Miličičem, upamo, da bomo v letošnjem letu ta sredstva dobili. Predsednik pod tekmovalne komisije je poudaril, da so stroški udeležbe tekmovanj vsako leto višji, komisija pa kljub izrednim rezultatom in uspehom na obeh svetovnih prvenstvih, dobiva vedno manj sredstev.
TPKK je soglasno sprejela naslednje sklepe:
1. V kolikor bodo finančna sredstva v celoti na razpolago, se bomo udeležili članskega in mladinskega  svetovnega prvenstva kompletni.

2. V kolikor ne bo dovolj sredstev, se zmanjša število reprezentantov v članski konkurenci.

3. Za udeležbo na članske in mladinskem SP, udeleženci določen del stroškov pokrijejo sami iz lastnega žepa.
Glede na situacijo in razpoložljiva sredstva bo o tem odločal predsednik podkomisije in vodja reprezentance v soglasju z podkomisijo

AD 3

Državno prvenstvo, mednarodne tekme, mladinsko in člansko SP (Poročilo za 2023 in uskladitev datumov za 2024).
V letu 2023 so bile organizirane in izvedene štiri tekme za DP Slovenije. Dve tekmi so bile izvedene v organizaciji RD Bled, dve tekmi pa v organizaciji RD Tolmin. Izvedli smo tudi dvoransko DP, prav tako v organizaciji RD Tolmin. Kljub večkratnim pozivom vodstvu RD Paka, da bi organizirali tekmo v kastingu, pa se to ni zgodilo.

Na tekmah državnega prvenstva je sodelovalo deset tekmovalcev iz štirih RD (Soča, Paka, Bled in Tolmin). Kot vsa leta so se tudi lani naših tekem udeleževali tekmovalci iz sosednje Hrvaške.

V seštevku štirih tekem je naslov državnega prvaka osvojil Dušan Stevanović (RD Soča), drugo mesto je osvojil Grega Miko (RD Bled), tretje mesto je osvojil Marko Vertačnik (RD Paka), četrto mesto pa je osvojil Tadej Sotenšek (RD Tolmin). Udeležili smo se tudi nekaterih tekem za svetovni pokal. Vendar so tekmovalci tekmovali v lastni režiji(POROČILO – Priloga 1). 
Prav tako so bili usklajeni in potrjeni datumi tekem za DP ter dvoransko DP. Predlagani in potrjeni so bili tudi datumi za Svetovni pokal in SP (TEKMOVALNI KOLEDAR – Priloga 2). 
TPKK je soglasno sprejela naslednje sklepe:

1. Sprejme in potrdi se tekmovalno poročilo za kasting za leto 2023

2. Tekmovalci ki se udeležijo tekem za svetovni pokal, stroške plačajo sami. Tekmovalci lahko tekmujejo za svoje klube (Ribiške družine).

3. Vsako udeležbo na svetovnem pokalu morajo tekmovalci javiti tekmovalni podkomisiji oziroma njenemu predsedniku. 
AD 4

Predlog za vodjo reprezentance in trenerja
Glede na število tekmovalcev v kastingu in udeležb na mednarodnih tekmovanjih je podkomisija za kasting soglasno sprejela :

Sklep:

Za vodjo in trenerja članske in mladinske reprezentance se imenuje Sotenšek Tomota. 
AD 5

Dogovor o tekmovalnemu sistemu za DP.
Podkomisija je razpravljala o tekmovalnem sistemu oziroma tekmah za DP Slovenije. Glede na to, da nas ni veliko je zaželeno, da se tekem za DP udeležijo tekmovalci in tekmovalke v čim večjem številu ter da so prisotni na vseh tekmah. Kot je bilo že v preteklosti sprejeto na podkomisiji, se za skupni rezultat štejejo vse tekme za DP minus ena tekma z najslabšim rezultatom. To pomeni, v kolikor so organizirane štiri tekme za DP, se v skupni seštevek DP štejejo rezultati treh najboljših tekem. Na podlagi rezultatov se na koncu tekem za DP razglasi državnega prvaka. Na podlagi rezultatov se tudi določi in imenuje prve štiri člane za zastopanje Slovenije in RZS na svetovnem prvenstvu. V kolikor se kateri član, ki je bil med prvimi štirimi, odpove nastopu za reprezentanco, se imenuje naslednjega po rezultatu. Vsi, ki se uvrstijo v reprezentanco morajo spoštovati in se ravnati po Poslovniku o delu reprezentanc RZS.
TPKK je soglasno sprejela sklep:

Potrdi se pobudo o sodelovanju in prisotnosti na tekmah za DP. Člane za državno reprezentanco določi vodja reprezentance na podlagi rezultatov tekem za DP.

AD 6

Registracije tekmovalcev, startnine.
Predsednik pove, da je v tekmovalnem sistemu kastinga za leto 2024 registriranih deset tekmovalcev, dve članici ter ena mladinka in mladinec. Tekmovalci in tekmovalke prihajajo iz štirih ribiških družin. Po sklepu tekmovalne komisije pri RZS morajo registrirani tekmovalci obvezno pridobiti certifikat ADEL, najkasneje do konca aprila. Opravljen certifikat ADEL imajo samo tekmovalci RD Paka. Vodstva RD naj obvestijo tekmovalce, da čim prej opravijo test in pridobijo certifikat. Povezavo za pridobitev certifikata dobite na spletni strani RZS. 
Startnina za tekmovanje se zadnja leta ni spremenila. Glede na rast stroškov je komisija predlagala dvig startnine. Za tekmovalce je startnina 25 € za spremljevalce pa 20 €.

TPKK je soglasno sprejela sklepa:

1. Obvesti se vodstva RD iz katerih prihajajo tekmovalci, kateri še niso opravili certifikata ADEL, da ga čimprej opravijo.

2. Startnina se z letom 2024 poviša in znaša za tekmovalce 25 €, za spremljevalce pa 20 €

AD 7

Poročilo z kongresa ICSF
Predsedniki je podal poročilo z kongresa ICSF-ja na katerem sta bila prisotna skupaj z predsednikom RZS.
TPKK je sprejela in se seznanila z poročilom.
AD 8

Prijave mednarodnih tekem
Podkomisija je sprejela sklep pod AD 3

3. Vsako udeležbo na svetovnem pokalu morajo tekmovalci javiti tekmovalni podkomisiji oziroma njenemu predsedniku. 
AD 9

Predlogi in pobude
Pod to točko člani komisije niso imeli posebnih predlogo ali pobud.
Sestanek se je zaključil ob 2030 .
Priloga 1: Poročilo kasting 2023
Priloga 2: Tekmovalni koledar 2024




       

      


Modrej, 25.3.2024






Tomo SOTENŠEK l.r. 

                                                  predsednik TPKK 

Priloga 1

Poročilo podkomisije za kasting
za leto 2023

V letu 2023 so bile organizirane in izvedene štiri tekme za DP Slovenije. Dve tekmi so bile izvedene v organizaciji RD Bled, dve tekmi pa v organizaciji RD Tolmin. Izvedli smo tudi dvoransko DP, prav tako v organizaciji RD Tolmin. Kljub večkratnim pozivom vodstvu RD Paka, da bi organizirali tekmo v kastingu, pa se to ni zgodilo.

Na tekmah državnega prvenstva je sodelovalo deset tekmovalcev iz štirih RD (Soča, Paka, Bled in Tolmin). Kot vsa leta so se tudi lani naših tekem udeleževali tekmovalci iz sosednje Hrvaške.

V seštevku štirih tekem je naslov državnega prvaka osvojil Dušan Stevanović (RD Soča), drugo mesto je osvojil Grega Miko (RD Bled), tretje mesto je osvojil Marko Vertačnik (RD Paka), četrto mesto pa je osvojil Tadej Sotenšek (RD Tolmin). Udeležili smo se tudi nekaterih tekem za svetovni pokal. Vendar so tekmovalci tekmovali v lastni režiji.

Mladinsko SP Češke Budeyovice

Na mladinskem svetovnem prvenstvu je med mladinkami U-23 sodelovala Tjaša Flajs (RD Tolmin) in prvič med mladinci U-18 Tit Vertačnik (RD Paka). Kljub mladosti v tako močni konkurenci je dosegel lepe rezultate. Vsekakor pa si je pridobil nekaj dragocenih izkušenj, ki mu bo bodo prišle prav na naslednjih velikih tekmovanjih. Tjaša Flajs pa je na mladinskem SP dosegla izjemne rezultate. Izmed petih disciplin, je kar v štirih disciplinah osvojila medalje. Skupno v peteroboju pa je dosegla četrto mesto. 

Rezultati:

	
	D1
	D2
	D3
	D4
	D5
	Peteroboj

	Tjaša Flajs


	2. mesto
	3. mesto
	7. mesto
	3. mesto
	2. mesto
	4. mesto

	Tit Vertačnik


	20. mesto
	22. mesto
	19. mesto
	21. mesto
	19. mesto
	20. mesto


Člansko SP Bychava POL

Na članskem svetovnem prvenstvu je sodelovala kompletna članska reprezentanca katero so sestavljali Dušan Stevanović (RD Soča), Grega Miko (RD Bled), Marko Vertačnik in Tim Vertačnik (RD Paka) in članica Tjaša Flajs (RD Tolmin). Dušan Stevanovič in Tim Vertačnik sta tekmovala v Devetoroboju, Grega Miko in Marko Vertačnik pa v Peteroboju, pav tako pa tudi  Tjaša Flajs. Na članskem SP so bili doseženi izjemni rezultati. Dušan Stevanovič je v disciplini Muha natančno osvojil naslov svetovnega prvaka v njegovi paradni disciplini Obtežilnik daljava enoročno pa je osvojil naslov svetovnega podprvaka. Poleg tega se je Dušan uvrstil v finale še v treh drugih disciplinah. Ostali člani reprezentance so dosegli solidne rezultate. Tim Vertačnik se je v dveh disciplinah uvrstil v finale. Na koncu je v obeh disciplinah osvojil peto mesto.

Rezultati:

                                                               Skupno
	
	
	
	
	
	
	
	
	
	
	5boj
	7boj
	9boj
	

	
	D1
	D2
	D3
	D4
	D5
	D6
	D7
	D8
	D9
	
	
	
	

	Dušan S.
	1
	21
	14
	23
	2
	32
	8
	5
	5
	7
	15
	7
	mesto

	 Tim V.
	5
	30
	5
	21
	23
	29
	15
	21
	25
	13
	18
	16
	mesto

	Marko V.
	17
	39
	41
	39
	43
	
	
	
	
	35
	
	
	mesto

	Grega M.
	40
	43
	34
	13
	35
	
	
	
	
	36
	
	
	mesto

	Tjaša F.
	8
	12
	16
	16
	8
	
	
	
	
	12
	
	
	mesto


Organizacija svetovnega prvenstva je v marsičem šepala. Že ob prihodu so nas hoteli razdeliti na dve različni nastanitveni lokaciji, ki so bile 15 km narazen. Poleg tega pa je bilo tekmovališče še pet kilometrov dalje. Omenit moram tudi neodgovorno obnašanje posameznih članov reprezentance, saj kot vodja reprezentance nisem bil obveščen, da je en član odšel na Poljsko teden dni prej. Prav tako sta dva člana reprezentance opravljala mednarodni izpit za sodnike, brez vednosti RZS in pod tekmovalne komisije za kasting. 

Kljub temu, da nas je v kastingu malo tekmovalcev in tekmovalk, pa na mednarodnih tekmah in svetovnih prvenstvih dosegamo vrhunske rezultate.
Priloga 2

Št. Datum Kategorija Rang tekmovanja Organizator Delegat Komisar

1. 20. 04. 2024 Vse Tekma za DP RD Bled Mare Ambrožič Tomo Sotenšek

2. 27. 04. 2024 Vse Tekma za DP RD Tolmin Tomo Sotenšek Tomo Sotenšek

3. 18. 05. 2024 Vse Tekma za DP RD Bled Mare Ambrožič Tomo Sotenšek

4. 01. 06. 2024 Vse Tekma za DP RD Tolmin Tomo Sotenšek Tomo Sotenšek

5. 21. 12. 2024 Vse Dvoransko DP RD Tolmin Tomo Sotenšek Tomo Sotenšek

                              Mednarodne tekme

Št. Datum Država Mesto Rang Kategorija

1. 12.-14. April Vicenza  Svetovni pokal Mladinci, Člani

2. 10.-12. Maj Lenzing Svetovni pokal Mladinci, Člani

3. 7.-9. Junij Tallin Svetovni pokal Mladinci, Člani

4. 5.-7. Julij Nove Zamky Svetovni pokal Mladinci, Člani

5. 20.-22.September Češke Budejovice Svetovni pokal, Finale Mladinci, Člani

           Svetovno prvenstvo

Št. Datum Država Mesto Rang Kategorija

1. 10.-14. Julij

Ulricehamn

Svetovno prvenstvo Mladinci

2. 4.-8. September Castellon Svetovno prvenstvo Člani, Članice


